คาเมนไรเดอร์ BLACK

**คาเมนไรเดอร์ BLACK** (คาเมนไรเดอร์แบล็ค) () เป็นละครโทคุซัทสึชุดมาสค์ไรเดอร์ ออกอากาศทุกวันอาทิตย์เวลา 10.00 - 10.30 น. ทางสถานีโทรทัศน์ ไมนิจิบรอดแคสติ้งซิสเต็ม (MBS) ออกอากาศครั้งแรกเมื่อในวันที่ 4 ตุลาคม ค.ศ. 1987 จนถึงวันที่ 9 ตุลาคม ค.ศ. 1988 มีจำนวนตอนทั้งหมด 51 ตอน

## ภาพรวม

## เรื่องย่อ
สองทารกชายที่เกิดในคืนสุริยคราส ได้เติบโตมาเป็นผู้ถูกเลือกในฐานะ ราชันย์แห่งศตวรรษ ซึ่งมีเพียงคนเดียวเท่านั้นที่จะกลายเป็น "ราชันย์แห่งการสร้างสรรค์" แต่จะเป็นใครระหว่าง มินามิ โคทาโร่  และ อาคิซึกิ โนบุฮิโกะ 
ทั้งคู่มีชะตากรรมต้องถูกผ่าตัดดัดแปลงร่างกาย ให้เป็นสุดยอดนักรบ แบล็คซัน (โคทาโร่) และ ชาโดว์มูน (โนบุฮิโกะ) จากน้ำมือของพวก "โกลกอม" เผ่าปีศาจที่แผ่ขยายอิทธิพลไปทั่ว โดยหวังจะครองโลก แต่โคทาโร่หลบหนีออกมาได้ก่อนจะถูกล้างสมอง และจิตใจของมนุษย์ ด้วยความแค้นที่มีเขาจึงใช้พลังมหาศาลที่ได้มา เข้าต่อกรกับองค์การโกลกอมที่นำโดย สามมหาสังฆราช การต่อสู้อันโดดเดี่ยวของชายหนุ่มผู้รักความยุติธรรม เริ่มขึ้นจากตรงนี้

## ตัวละคร
;มินามิ โคทาโร่ (南 光太郎) / คาเมนไรเดอร์ BLACK (仮面ライダーBLACK)
:รับบทโดย คุราตะ เท็ตสึโอะ (倉田 てつを)
:ตัวเอกของเรื่อง ชายหนุ่มวัย 19 ปี เกิดในวันสุริยะคราส และเป็นผู้ถูกเลือกจากองค์กรโกลกอม ให้เป็น ราชันย์แห่งศตวรรษ พร้อมกับ อาคิสึกิ โนบุฮิโกะ ในวันเกิดครบรอบ 19 ปี เขาถูกนำตัวไปเข้ารับการผ่าตัดดัดแปลง ทว่าเขารอดจากการถูกล้างสมอง และหลบหนีออกมาได้สำเร็จ มีขุมพลังคือศิลา คิงสโตน ซึ่งฝังอยู่ในเข็มขัด ไวทอลชาร์จเจอร์ อันเป็นจุดศูนย์รวมพลังงาน ทำให้เขาสามารถแปลงร่างเป็น คาเมนไรเดอร์แบล็ค ที่มีพลังเหนือมนุษย์ และใช้ท่าไม้ตายต่าง ๆ  ได้ พวกโกลกอมจะเรียกเขาว่า **แบล็คซัน** ส่วนตัวโคทาโร่ชื่นชอบการขี่มอเตอร์ไซค์เป็นที่สุด ในยามว่างเขาจะมาช่วยดูแลร้านของรุ่นพี่ โทโด มาซารุ 
;อาคิสึกิ โนบุฮิโกะ (秋月 信彦) / ชาโดว์มูน (シャドームーン)
:รับบทโดย โฮริอุจิ ทาคาฮิโตะ (堀内 孝人)
:เพื่อนสนิทและพี่น้องต่างบิดามารดาของโคทาโร่ อายุ 25 ปี เกิดในวันสุริยะคราส ช่วงเวลาเดียวกับโคทาโร่ และถูกจับมาผ่าตัดดัดแปลง เป็นราชันย์แห่งศตวรรษพร้อมกับโคทาโร่ แต่ทว่าเกิดอุบัติเหตุตอนที่โคทาโร่หนี โนบุฮิโกะจึงมีสภาพร่างกายไม่สมบูรณ์ โดยภายหลังเขาได้ถูกดัดแปลงให้เป็นกึ่งจักรกล และหลับใหลอยู่สภาพจำศีลภายในฐานของโกลกอม จนกระทั่งได้คืนชีพด้วยพลังของศิลาทั้ง 3 ฟ้า ดิน และ ทะเล ของมหาสังฆราชทั้ง 3 โนบุฮิโกะจึงตื่นขึ้นในฐานะชาโดว์มูนโดยสมบูรณ์ เพื่อเตรียมเป็นคู่ต่อสู้ของแบล๊ค ในการชิงตำแหน่ง ราชันย์แห่งการสร้างสรรค์
ในอดีตโนบุฮิโกะเป็นคนจิตใจดี รักครอบครัว แต่เมื่อกลายเป็นชาโดว์มูนและถูกล้างสมอง เขาจะกลายเป็นคนไร้จิตใจ อำมหิต มักใหญ่ใฝ่สูง สามารถวางแผนการได้อย่างเยือกเย็น อย่างไรก็ตาม ชาโดว์มูน ก็ยังมีความทรงจำของโนบุฮิโกะหลงเหลืออยู่บ้าง และเกิดอาการชะงักเมื่อเห็นภาพอดีต
;อาคิสึกิ เคียวโกะ (秋月 杏子)
:รับบทโดย อิโนอุเอะ อาเคมิ (井上 明美)
:น้องสาวของ โนบุฮิโกะ อายุ 20 ปี คอยห่วงใยต่อโนบุฮิโกะ และหวังว่าพี่ชายของเธอจะกลับมา
;คิดะ คาสึมิ (紀田 克美)
:รับบทโดย ทาคุจิ อายูมิ (田口 あゆみ)
:คนรักของ โนบุฮิโกะ คอยดูแลเคียวโกะเสมือนน้องสาวแท้ ๆ อายุ 23 ปี
;โทโด มาซารุ (東堂 勝)
:รับบทโดย เซนต์ (セント)
:รุ่นพี่สมัยมหาวิทยาลัยของ โคทาโร่ เปิดร้านขายอุปกรณ์กีฬา ที่เป็นร้านกาแฟในตัว แต่ส่วนมากลูกค้าจะมาซื้อกาแฟเสียมากกว่า ในต้นเรื่อง เขาได้มอบหมายให้เคียวโกะเป็นพนักงานเสิร์ฟ และให้โคทาโร่ช่วยดูแลร้านให้ตอนที่เขาไม่อยู่  
;ทาคิ ริวสุเกะ (滝 竜介)
:รับบทโดย เคียวโมโตะ มาซากิ (京本 政樹)
:ตำรวจจาก ICPO ผู้สืบเรื่องของโกลกอม มาช่วยโคทาโร่อยู่บางครั้ง ในอดีตเป็นรุ่นพี่จากทีมฟุตบอลที่โนบุฮิโกะเคยอยู่ อายุ 29 ปี
;มินามิ มาซาโตะ (南 正人)
:พ่อแท้ ๆ ของโคทาโร่ อายุ 36 รู้จักกับ อาคิสึกิ โซอิจิโร่ พ่อของโนบุฮิโกะ ซึ่งเป็นผู้รับเลี้ยงโคทาโร่เป็นบุตรบุญธรรมในภายหลัง ไม่ได้ปรากฏตัวในเรื่อง
;อาคิสึกิ โซอิจิโร่ (秋月 総一郎)
:พ่อของโนบุฮิโกะ อายุ 54 ปี และพ่อบุญธรรมของโคทาโร่ เป็นผู้ทีเสนอให้โนบุฮิโกะและโคทาโร่ ได้รับเลือกให้เป็นราชันย์แห่งศตวรรษ หลังช่วยโคทาโร่หนีออกมาได้ ก็ถูกอมนุษย์แมงมุมสังหาร

## โกลกอม
องค์กรปิศาจลึกลับที่มีอยู่มานานกว่าหมื่นปี มีราชันย์แห่งการสร้างสรรค์ เป็นผู้นำสูงสุด และมี 3 มหาสังฆราชเป็นผู้บริหารงาน สมาชิกส่วนใหญ่จะเป็นอมนุษย์ ที่ลักษณะเป็นมนุษย์ครึ่งสัตว์ ใช้อำนาจมืดแผ่ขยายอิทธิพลไปทั่วญี่ปุ่น และหมายจะยึดครองโลก ส่วนสมาชิกที่ยังเป็นมนุษย์นั้น ต่างก็อยากจะเป็นอมนุษย์ เนื่องจากผู้ที่รับการดัดแปลงเป็นอมนุษย์ จะมีชีวิตยืนยาวนานที่สุด 5 หมื่นปี
### ราชันย์แห่งการสร้างสรรค์
;ราชันย์แห่งการสร้างสรรค์ (創世王)
:ให้เสียงโดย วาตานาเบะ ทาเคชิ (渡部 猛)
:ผู้นำสูงสุดของโกลกอม อายุ 52 ปี ในอดีตมีลักษณะคล้ายกับแบล๊คซัน และชาโดว์มูน ปัจจุบันร่างกายเสื่อมสลายไป เหลือเพียงแต่หัวใจ และชีวิตกำลังจะดับสูญ จึงสั่งให้เฟ้นหาผู้ที่จะมาท้าชิงตำแหน่ง ราชันย์แห่งการสร้างสรรค์ คนต่อไป
### จอมดาบ บิลเกเนีย
;จอมดาบ บิลเกเนีย (剣聖ビルゲニア)
:รับบทโดย โยชิดะ จุน (吉田 淳)
:อัศวินปิศาจแห่งโกลกอม อายุ 27 ปี เกิดเมื่อ 3 หมื่นปีก่อน โดยเกิดในวันสุริยุปราคาเช่นเดียวกับ โคทาโร่ และ โนบุฮิโกะ แต่ราชันย์แห่งการสร้างสรรค์ไม่ถูกใจในตัวเขา และไม่มอบคิงสโตนให้ ทำให้บิลเกเนียหมดสิทธิในการคัดเลือกเป็น  ราชันย์แห่งการสร้างสรรค์ คนต่อไป ด้วยความโกรธสุดขีด บิลเกเนียก็ได้ทรยศต่อโกลกอม ราชันย์แห่งการสร้างสรรค์ จึงผนึกเขาไว้ในโลงตั้งแต่นั้น จนกระทั่ง 3 มหาสังฆราชได้รับคำสั่งให้ปลุกชีพบิลเกเนียขึ้นมา เพื่อต่อกรกับแบล๊ค มีอาวุธประจำกายคือ ดาบ และ โล่ห์ ภายหลังนำซาตานเซเบอร์มาใช้ แต่สุดท้ายก็ถูกชาโดว์มูน ซึ่งเป็นผู้มีสิทธิครอบครองตามกฎ ยึดกลับคืนไป และถูกชาโดว์มูนสังหารในเวลาต่อมา

### ราชันย์แห่งศตวรรษ
;คาเมนไรเดอร์ BLACK (仮面ライダーBLACK) / แบล็คซัน (ブラックサン)
:อีกนามหนึ่งคือ แบล็คซัน ร่างแปลงของมินามิ โคทาโร่ หลังได้รับการผ่าตัดร่างกายเป็น ราชันย์แห่งศตวรรษ สุดยอดนักรบร่างสีดำ ผู้ถือครองศิลา คิงสโตน แห่งสุริยัน อันเป็นขุมพลังหลัก ลักษณะดั้งเดิมเป็น มนุษย์ตั๊กแตน หลังสวมทับด้วยผิวหนังเสริมความแข็งแกร่ง รีพลัสฟอร์ม จะกลายร่างเป็นแบล๊ค โดยในการแปลงร่างของโคทาโร่ จะปรากฏรูปทรงดั้งเดิมให้เห็นชั่วขณะหนึ่ง นอกจากสมรรถภาพร่างกายเหนือมนุษย์แล้ว ด้วยความที่เป็นมนุษย์ดัดแปลง ที่มีลักษณะพิเศษของตั๊กแตน แบล๊คจึงมีกำลังขา และพลังกระโดดที่ยอดเยี่ยม มีท่าไม้ตายหลักคือ ไรเดอร์พั๊นช์ และ ไรเดอร์คิก 
;ชาโดว์มูน (シャドームーン)
:ให้เสียงโดย เทราโซมะ มาซากิ (てらそま まさき)
:ร่างแปลงของ อาคิซึกิ โนบุฮิโกะ ผู้ได้รับการผ่าตัดร่างกายเป็น ราชันย์แห่งศตวรรษ เช่นเดียวกับโคทาโร่ ซึ่งเดิมทีจะมีรูปร่างหน้าตาคล้ายคลึงกับแบล็ค แต่ภายหลังถูกดัดแปลงร่างกายเป็นกึ่งจักรกลทั้งหมด ด้วยอุบัติเหตุระหว่างการผ่าตัด ที่โซอิจิโร่เป็นผู้ขัดขวาง โคทาโร่ไม่สามารถช่วยโนบุฮิโกะออกมาได้ทัน จึงจำเป็นต้องเปลี่ยนให้เป็นไซบอร์กเพื่อพยุงชีพ หลังจากนั้น 3 มหาสังฆราชจึงทำการเก็บรักษาร่างของเขาไว้ รวมทั้งล้างสมองด้วย โนบุฮิโกะอยู่ในสภาพจำศีลอยู่นาน กระทั่งมหาสังฆราชทั้ง 3 ได้ใช้พลังของศิลา ฟ้า ดิน และ ทะเล ปลุกชีพเขาขึ้นมา ภายในเข็มขัด ชาโดว์ชาร์จเจอร์ มี คิงสโตน แห่งจันทรา เป็นขุมพลังหลัก มีท่าไม้ตายหลักคือ ชาโดว์คิก และอาวุธหลักคือ ซาตานเซเบอร์

### มหาสังฆราชทั้งสาม
3 ผู้บริหารของโกลกอม ซึ่งได้รับมอบหมายจากผู้นำของโกลกอม ให้บัญชาการเหล่าอมนุษย์ออกไปสร้างความโกลาหลแก่มนุษยชาติ เป็นผู้รับผิดชอบในการคัดเลือกราชันย์แห่งศตวรรษด้วยเช่นกัน
;มหาสังฆราช ดารอม (大神官ダロム)
:ให้เสียงโดย อิซึกะ โชโซ (飯塚 昭三)
:เป็นผู้นำของ 3 มหาสังฆราช มีใบหน้าซีด ดวงตาแดงก่ำ สามารถจัดการกับศัตรูได้เพียงแค่ชี้นิ้วเท่านั้น หลังสละพลังศิลาแห่งท้องฟ้าให้กับชาโดว์มูน ดารอมได้เกิดใหม่เป็นจ้าวอมนุษย์ดารอม (大怪人ダロム) มีลักษณะคล้ายไทรโลไบต์
:ในร่างนี้เขาสามารถปล่อยลำแสงเลเซอร์ออกจากนิ้วมือของเขา และใช้หนวดสัมผัสโจมตีได้ หลังจากการตายของ บาราโอม และ บีชูม ดารอม ได้เข้าโจมตีพวกสมาชิกกลุ่มเยาวชน
:จนกระทั่งโคทาโร่มาถึงและต่อสู้กับดารอม ก่อนชาโดว์มูนจะตามมาสมทบ เพื่อจัดการสังหารแบล๊ค หลังโคทาโร่ถอยไปตั้งหลัก จึงได้รับคำสั่งจากชาโดว์มูน ให้ไปตามหาศพของแบล๊ค เพื่อดึงเอาคิงสโตนกลับมา และในที่สุดดารอมก็พบถ้ำของอมนุษย์วาฬ และรู้ว่าโคทาโร่ยังไม่ตาย ดารอมและอมนุษย์ค้างคาว จึงออกตามล่าโคทาโร่อีกครั้ง
:จากนั้น หนึ่งในพวกมนุษย์แปลงของโกลกอม ได้จับอมนุษย์วาฬเพื่อเป็นตัวประกันกับโคทาโร่ ซึ่งโคทาโร่ก็ได้ช่วยอมนุษย์วาฬไว้ และใช้ท่า คิงสโตนแฟลช เพื่อหักเหการโจมตีของดารอม ก่อนที่จะจัดการด้วยไรเดอร์คิก อายุ 54 ปี
;มหาสังฆราช บาราโอม (大神官バラオム)
:รับบทโดย โทชิมิจิ ทาคาฮาชิ
:เป็นหนึ่งใน 3 มหาสังฆราช มีใบหน้าสีเขียวเหมือนหน้ากากหิน สามารถปล่อยลำแสงเลเซอร์อันตรายจากมือกลของเขาได้ โดยปกติแล้ว เขาจะเป็นผู้รับผิดชอบในการนำอมนุษย์ของโกลกอมไปใช้งาน หลังจากที่สละพลังของเขาจาก "ศิลาแห่งทะเล" ให้ชาโดว์มูน เขาก็ได้เกิดใหม่เป็น จ้าวอมนุษย์บาราโอม (大怪人バラオム) มีลักษณะคล้ายสไมโลดอนที่มีเขี้ยวยาว และมีสไตล์การต่อสู้เหมือนกับสัตว์ป่า อายุ 36 ปี
;มหาสังฆราช บีชูม (大神官ビシュム)
:รับบทโดย ฮิโตมิ โยชิอิ
:มหาสังฆราชหญิง ในกลุ่ม 3 มหาสังฆราช ใบหน้าของเธอมีเอกลักษณ์คือ แบ่งระหว่างขาวดำ และมีหน้ากากฟิล์มใสปิดใบหน้าส่วนใหญ่ เธอสามารถปล่อยลำแสงเลเซอร์ออกจากดวงตาของเธอได้ หลังจากสูญเสียพลังจาก ศิลาแห่งผืนดิน ในตัวเธอ เพื่อปลุกชีพชาโดว์มูน เธอก็ถือกำเนิดใหม่เป็น จ้าวอมนุษย์บีชูม (大怪人ビシュム) มีลักษณะคล้ายเทอโรซอร์ผมสีขาว และสามารถบินได้

### อมนุษย์ของโกลกอม
;อมนุษย์ค้างคาว (コウモリ怪人)
:ลูกสมุนมือขวาของผู้บริหารโกลกอม มีหน้าที่ลักพาตัวผู้คนมาเปลี่ยนให้เป็นมนุษย์ดัดแปลง 
;อมนุษย์วาฬ (クジラ怪人)
:อมนุษย์ของโกลกอม แต่มีจิตใจดี สามารถปล่อยโฟมเหนียว ออกมาจากช่องพ่นน้ำบนศีรษะ และการโจมตีด้วยคลื่นเสียง เขาเป็นคนที่ช่วยชีวิตโคทาโร่ หรือแบล๊คที่อยู่ในสภาพบาดเจ็บปางตาย โดยหอบร่างของโคทาโร่มาที่ถ้ำใต้น้ำของตนเอง และใช้สารชีวิตฟื้นสภาพร่างกายของโคทาโร่ แต่ภายหลังถูกอสูรของโกลกอมที่ตามมาพบเข้าสังหาร
;สาวใช้อมนุษย์ มาระ (侍女怪人マーラ), สาวใช้อมนุษย์ คาระ (侍女怪人カーラ)
:2 สาวใช้ลูกสมุนคู่กาย ชาโดว์มูน

### สมาชิกของโกลกอม
;ซาคาตะ ริวซาบุโร่ (坂田 龍三郎)
:นักการเมืองผู้มีคอนเนคชั่นกับ โกลกอม เป็นผู้บริหารด้านการเมืองของโกลกอมด้วยเช่นกัน
;โอมิยะ โคอิจิ (大宮 幸一)
;คุโรมัทสึ ฮิเดโอมิ (黒松 英臣)
:หนึ่งในสมาชิกของโกลกอมและเป็นนักวิทยาศาสตร์ที่ได้รับถ้วยรางวัลโนเบล คอยวางแผนปั่นป่วนโลกมนุษย์แต่สุดท้ายเสียชีวิตด้วยกลุ่ม 3 มหาสังฆราชเนื่องจากทำงานไม่สำเร็จ
;สึกิคาเงะ ยูคาริ (月影 ゆかり)
:นักแสดงสาวผู้เป็นสมาชิกของโกลกอม และยังเป็นผู้อยู่ในเหตุการณ์งานวันคล้ายวันเกิดอายุ 19 ของโนบุฮิโกะ และโคทาโร่ ก่อนทั้งคู่จะถูกลักพาตัวไปทำการผ่าตัดดัดแปลง ภายหลังเธอเสียชีวิตจากการโจมตีของ อมนุษย์เสือดาว ที่ถูกส่งมาฆ่าปิดปากเธอก่อนโคทาโร่จะมาพบเข้า
;ไดมง โยอิชิ (大門 洋一)
:ศาสตราจารย์ผู้สร้าง โรดเซ็คเตอร์ ลูกชายเสียชีวิตเพราะถูกพวกโกลกอมสังหาร ภายหลังได้เสียชีวิตจากการโจมตีของอมนุษย์ค้างคาว
;ดร. อิชิดะ ทาคุยะ (石田 タクヤ博士)

## เพลงประกอบ
;เพลงเปิด:
*
**เนื้อเพลง: ()
**Composition: ()
**Arrangement: ()
**ศิลปิน: เท็ตสึโอะ คุราตะ

;เพลงปิด:
*"Long Long Ago, 20th Century"
**เนื้อเพลง: Yoko Aki
**Composition: Ryudo Uzaki
**Arrangement: Eiji Kawamura
**ศิลปิน: Norio Sakai

## รายชื่อตอน
# "แบล็ค!! แปลงร่าง" (BLACK!! 変身)
# "ปาร์ตี้อมนุษย์" (怪人パーティー)
# "ตัวประหลาด? อมนุษย์ดัดแปลง" (怪？怪・改造人間)
# "ห้องทดลองปีศาจ" (悪魔の実験室)
# "โคทาโร่วิ่งในเขาวงกต" (迷路を走る光太郎)
# "ปริศนาของความลับตาทิพย์" (秘密透視のなぞ)
# "ยานยนต์มีชีวิตฟื้นคืนสภาพ" (復元する生体メカ)
# "Demon's Trill เสียงสั่นระรัวของปีศาจ" (悪魔のトリル)
# "ริมฝีปากสีแดงของบีชูม" (ビシュムの紅い唇)
# "โนบุฮิโกะอยู่ที่ไหน?" (信彦はどこに？)
# "เหล่าอมนุษย์ที่หิวกระหาย" (飢えた怪人たち)
# "กำเนิดตำนานชุปเปอร์แมชชีน" (超マシン伝説誕生)
# "คุณแม่เป็นคนเลี้ยงดูปีศาจ" (ママは怪人養育係)
# "วันที่ปลาทูน่าหายไป" (マグロが消えた日)
# "โรงเรียนประหลาดที่ตกเป็นเป้า" (狙われた怪奇学園)
# "สหายจากโพ้นทะเล" (友よ！海を越えて)
# "ความฝันประหลาดของเคียวโกะ" (杏子の不思議な夢)
# "จอมดาบ บิลเกเนีย!!" (剣聖ビルゲニア!!)
# "กับดักนรกที่หายใจไม่ออก" (息づまる地獄の罠)
# "สุสานของไรเดอร์" (ライダーの墓場)
# "ประจันบาน 2 ยอดแมชชีน" (激突！二大マシン)
# "เงาดำจู่โจมป๊ะป๋า" (パパを襲う黒い影)
# "พลังเวทมนตร์ของมารุโมะ" (マルモの魔法の力)
# "ฝันร้ายของนักศึกษาสาว" (女子大生の悪夢) 
# "เครื่องจักรติดอาวุธ ระเบิดความเร็ว" (爆走する武装メカ)
# "ช่วยเหลือสาวน้อยพลังเหนือมนุษย์" (超能力少女を救え)
# "เส้นทางอันตรายในกองไฟ" (火を噴く危険道路)
# "แมลงทองคำชักนำไปสู่นรก" (地獄へ誘う黄金虫)
# "เหยื่อล่อคือเดสมาสค์" (獲物はデスマスク)
# "มือสังหารอะโลฮ่า!" (暗殺者にアロハ！)
# "จงลุกไหม้! นักรบยุวชน" (燃えよ！少年戦士)
# "ฝันของสาวน้อยยูกิ" (夢少女・ユキ)
# "แม่น้ำแห่งความรักของพ่อลูก" (父と子の愛の河)
# "คืนชีพ?! เจ้าชายจากนรก" (復活?! 地獄王子)
# "การดวลกัน! ของเจ้าชายทั้งสอง" (対決！二人の王子)
# "การประกาศสงครามแห่งความรักและความตาย" (愛と死の宣戦布告)
# "ท้องฟ้ายามเย็นแห่งความหลัง" (想い出は夕張の空)
# "ปริศนา!? กลุ่มเยาวชน EP" (謎!? EP党少年隊	)
# "เขี้ยวพิษของไอดอล" (アイドルの毒牙)
# "ความลับของยอดนักคาราเต้" (カラテ名人の秘密)
# "อันตราย! เวลาถูกขโมย" (あぶない時間泥棒)
# "รวมพลอมนุษย์ถล่มโตเกียว" (東京-怪人大集合)
# "ศึกดวลที่ฟาร์มปีศาจ" (怪人牧場の決闘！)
# "ทะเลที่อยู่ในตู้เสื้อผ้า" (タンスの中は海！)
# "ความตายของดอกไม้ปีศาจบีชูม" (妖花ビシュムの死)
# "ความตายของบาราโอมที่ดุร้าย" (壮絶バラオムの死) 
# "ไรเดอร์สิ้นชีพ!" (ライダー死す！)
# "พวงดอกไม้แห่งความทรงจำในทะเล" (海に追憶の花束を)
# "บุกตะลุย! จุดจบของดารอม" (激闘！ダロムの死) 
# "ร่างจริงของจ้าวแห่งการสร้างคือ?" (創世王の正体は？)
# "วันสิ้นสุดของโกลกอม" (ゴルゴム最期の日)

## ภาพยนตร์

## การออกอากาศ
คาเมนไรเดอร์ BLACK ออกอากาศทุกวันอาทิตย์เวลา 10.00 - 10.30 น. ทางสถานีโทรทัศน์ ไมนิจิบรอดแคสติ้งซิสเต็ม (MBS) 

ในประเทศไทยเคยออกอากาศทางสถานีวิทยุโทรทัศน์ไทยทีวีสีช่อง 3 ในชื่อว่า*วีรบุรุษหน้ากากดำ*ส่วนลิขสิทธิ์ในการจัดจำหน่ายโดยบริษัท ทีไอจีเอ (TIGA) โดยใช้ชื่อว่า*ราชันย์แห่งศตวรรษ คาเมนไรเดอร์แบล็ค* ในปัจจุบันได้มีการนำลงวิดีโอสตรีมมิ่งทาง Line TV และ ทรูไอดี

## อ้างอิง

### หมายเหตุ


บ